Arborele Iudei
Arborele Iudei (Cercis siliquastrum) este un arbore exotic de circa 10 m, din familia leguminoaselor, originar din sudul Europei și vestul Asiei, cultivat ca plantă ornamentală în România, ale cărei flori roz apar în buchete pe trunchi și pe ramuri. Potrivit legendei, acesta este copacul de care Iuda Iscarioteanul s-ar fi spânzurat după trădarea lui Isus Hristos.

Descrierea 
Arborele iudei este un arbore exotic, cu talia de circa 10 m înălțime și coronament rar. Tulpina este acoperită de o scoarță negricioasă, fin crăpată. Lujerii sunt brun-roșcați, geniculați, cu numeroase lenticele.

Au muguri alterni, pubescenți, ovoconici, de culoare brun-verzuie, dispuși solitar sau câte 2-3 suprapuși și alipiți de ax.

Frunzele de circa 7-12 cm lungime sunt alterne, simple, întregi, lat-ovate, reniforme, glabre, palmat-nervate, lung-pețiolate (4-6 cm). 

Florile de circa 2 cm, grupate câte 3-6 în fascicule sesile, de tip papilionaceu, roz-purpurii sau roz-violacei, apar direct pe ramuri, chiar și pe tulpină. Înfloresc prin aprilie-mai, înainte de înfrunzire.

Fructele sunt păstăi dehiscente turtite, negricioase,  de circa 7-10 cm și rămân mult timp pe arbore. Semințele au o formă ovat-eliptică și sunt turtite, tari, de culoare brună.

Importanța 
Arborele iudei este o specie arboricolă, ornamentală prin forma frunzelor și abundența florilor foarte timpurii. În România este cultivat ornamental în parcuri sau grădini, individual sau în  grupuri.

Bibliografie

 Ilie Echim, Lucian Jidav, Vasile Sonea, Valentin Voican. Mică enciclopedie de horticultură. Editura Științifică și Enciclopedică, București, 1983
 Florin Clinovschi. Dendrologie. Editura Universității Suceava. 2005

Legături externe 
 Arborele Iudei (Cercis siliquastrum). Horticultorul
 Arbre de Judée, Cercis siliquastrum. Jardin. L'Encyclopédie

 Fabaceae
Arborele Iudei ( Cercis siliquastrum ) este un arbore exotic de circam , din familia leguminoaselor , originar din sudul Europei și vestul Asiei , cultivat ca plantă ornamentală în România , ale cărei flori roz apar în buchete pe trunchi și pe ramuri . Potrivit legendei , acesta este copacul de care Iuda Iscarioteanul s- ar fi spânzurat după trădarea lui Isus Hristos . Descrierea Arborele iudei este un arbore exotic , cu talia de circam înălțime și coronament rar . Tulpina este acoperită de o scoarță negricioasă , fin crăpată . Lujerii sunt brun-roșcați , geniculați , cu numeroase lenticele . Au muguri alterni , pubescenți , ovoconici , de culoare brun-verzuie , dispuși solitar sau câtesuprapuși și alipiți de ax . Frunzele de circacm lungime sunt alterne , simple , întregi , lat-ovate , reniforme , glabre , palmat -nervate , lung-pețiolatecm ) . Florile de circacm , grupate câteîn fascicule sesile , de tip papilionaceu , roz-purpurii sau roz-violacei , apar direct pe ramuri , chiar și pe tulpină . Înfloresc prin aprilie -mai , înainte de înfrunzire . Fructele sunt păstăi dehiscente turtite , negricioase , de circacm și rămân mult timp pe arbore . Semințele au o formă ovat-eliptică și sunt turtite , tari , de culoare brună . Importanța Arborele iudei este o specie arboricolă , ornamentală prin forma frunzelor și abundența florilor foarte timpurii . În România este cultivat ornamental în parcuri sau grădini , individual sau în grupuri . Bibliografie Ilie Echim , Lucian Jidav , Vasile Sonea , Valentin Voican . Mică enciclopedie de horticultură . Editura Științifică și Enciclopedică , București , Florin Clinovschi . Dendrologie . Editura Universității Suceava . Legături externe Arborele Iudei ( Cercis siliquastrum ) . Horticultorul Arbre de Judée , Cercis siliquastrum . Jardin . L'Encyclopédie Fabaceae